พระราชกฤษฎีกาพระราชกฤษฎีกาจัดวางระเบียบราชการกองทัพอากาศในกระทรวงกลาโหมพ.ศ.๒๔๙๑ ในพระปรมาภิไธยสมเด็จพระเจ้าอยู่หัวภูมิพลอดุลยเดชคณะอภิรัฐมนตรีในหน้าที่คณะผู้สำเร็จราชการแทนพระองค์รังสิตกรมขุนชัยนาทนเรนทรอลงกฏมานวราชเสวีอดุลเดชจรัสให้ไว้ณ วันที่ ๑๗ กันยายน พ.ศ. ๒๔๙๑เป็นปีที่๓ ในรัชกาลปัจจุบันโดยที่เป็นการสมควรจัดวางระเบียบราชการกองทัพอากาศในกระทรวงกลาโหมให้เหมาะสมแก่กาลสมัยพระมหากษัตริย์อาศัยอำนาจตามความในมาตรา ๘๖ของรัฐธรรมนูญแห่งราชอาณาจักรไทย (ฉบับชั่วคราว) กับมาตรา ๑๕ และมาตรา ๒๕แห่งพระราชบัญญัติจัดระเบียบป้องกันแห่งราชอาณาจักร พ.ศ. ๒๔๙๑จึงมีพระบรมราชโองการให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดวางระเบียบราชการกองทัพอากาศในกระทรวงกลาโหมพ.ศ. ๒๔๙๑มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ หน้าที่ราชการในกองทัพอากาศ แยกเป็น๑.กรมเสนาธิการทหารอากาศ๒ กรมยุทธศึกษาทหารอากาศ๓ กรมสื่อสารทหารอากาศ๔ กรมสรรพาวุธทหารอากาศ๕ กรมพลาธิการทหารอากาศ๖ กรมการเงินทหารอากาศ๗ กรมการบินพลเรือน๘ กรมช่างอากาศ๙ กรมแพทย์ทหารอากาศ๑๐ กองบินรบ๑๑ กรมอากาศโยธินมาตรา ๔ กรมเสนาธิการทหารอากาศซึ่งเสนาธิการทหารอากาศเป็นผู้บังคับบัญชามีหน้าที่เกี่ยวกับวิทยาการของทหารอากาศเสนาธิการกิจของกองทัพอากาศ การจัดเตรียมกำลังและวางแผนการสำหรับใช้ในเวลาสงครามตรวจการปฏิบัติของเจ้าหน้าที่ทั้งปวงให้ดำเนินไปตามระเบียบและและแผนการที่กำหนดและแบ่งส่วนราชการดังนี้๑ แผนกกลาง มีหน้าที่ปฏิบัติในทางธุรการและกฎหมาย๒ แผนกที่ ๑มีหน้าที่เกี่ยวกับการจัดและกำหนดกำลัง การระดมกำลัง การบรรจุ การย้าย การเลื่อนการบำเหน็จ การลงทัณฑ์ และการปลด๓ แผนกที่ ๒ มีหน้าที่เกี่ยวกับการข่าว การรหัสและกิจการอันเกี่ยวกับการทหารอากาศต่างประเทศ๔.แผนกที่ ๓มีหน้าที่เกี่ยวกับการพิจารณาและวางแผนยุทธการ วางหลักการยุทธ วางแผนการศึกษาและการฝึกฝนอบรม๕.แผนกที่ ๔มีหน้าที่เกี่ยวกับการพิจารณาและวางแผนการฝ่ายบำรุงทั้งปวง วางแผนการคมนาคมการส่งกำลังและการส่งกลับ๖.โรงเรียนเสนาธิการทหารอากาศมีหน้าที่อำนวยการศึกษาให้นายทหารชั้นสัญญาบัตรมีความรู้ในเสนาธิการกิจและวิชาทหารชั้นสูงมาตรา ๕กรมยุทธศึกษาทหารอากาศ ซึ่งเจ้ากรมยุทธศึกษาทหารอากาศเป็นผู้บังคับบัญชา มีหน้าที่อำนวยการศึกษาการฝึกฝนอบรมและการเรียบเรียงตำราและแบ่งส่วนราชการดังนี้๑.โรงเรียนนายทหารนักบินมีหน้าที่อำนวยการศึกษาให้นายทหารสัญญาบัตรมีความรู้ในหน้าที่ผู้บังคับฝูงบิน๒.กองโรงเรียนการบินมีหน้าที่อำนวยการศึกษาให้ศิษย์การบินมีความรู้ในวิชาการบิน๓.กองโรงเรียนการสื่อสารมีหน้าที่อำนวยการศึกษาให้นายทหารและนักเรียนจ่าอากาศมีความรู้ในวิชาการสื่อสาร๔.กองโรงเรียนการอาวุธมีหน้าที่อำนวยการศึกษาให้นายทหารและนักเรียนจ่าอากาศมีความรู้ในวิชาการอาวุธ๕.กองโรงเรียนการถ่ายรูปมีหน้าที่อำนวยการศึกษาให้นายทหารและนักเรียนจ่าอากาศมีความรู้ในวิชาการถ่ายรูป๖.กองโรงเรียนทหารราบมีหน้าที่อำนวยการศึกษาให้นายทหารและนักเรียนจ่าอากาศมีความรู้ในวิชาทหารราบ๗.กองโรงเรียนช่างอากาศมีหน้าที่อำนวยการศึกษาให้นายทหารและนักเรียนจ่าอากาศมีความรู้ในวิชาช่างอากาศ๘.กองโรงเรียนพลาธิการ มีหน้าที่อำนวยการศึกษาให้นายทหารมีความรู้ในหน้าที่พลาธิการกิจ๙.โรงเรียนจ่าอากาศพยาบาลมีหน้าที่อำนวยการศึกษาให้นักเรียนจ่าอากาศมีความรู้ในวิชาการพยาบาลมาตรา ๖ การสื่อสารทหารอากาศซึ่งผู้บังคับการกรมสื่อสารทหารอากาศเป็นผู้บังคับบัญชา มีหน้าที่เกี่ยวกับการจัดดำเนินงานสื่อสารของกองทัพอากาศและแบ่งส่วนราชการดังนี้๑.แผนกเทคนิค มีหน้าที่เกี่ยวกับวิทยาการและการควบคุมการสื่อสาร๒.แผนกช่างสื่อสารมีหน้าที่เกี่ยวกับการช่างวิทยุ ช่างโทรศัพท์ และช่างเบ็ดเตล็ดของการสื่อสาร๓.แผนกคลังสื่อสาร มีหน้าที่เกี่ยวกับการจัดหาเก็บรักษาและจ่ายเครื่องมือเครื่องใช้ในการสื่อสาร๔.การทหารสื่อสารมีหน้าที่ปฏิบัติการสื่อสารของกองทัพอากาศมาตรา ๗ กรมสรรพาวุธทหารอากาศซึ่งเจ้ากรมสรรพาวุธทหารอากาศเป็นผู้บังคับบัญชามีหน้าที่เกี่ยวกับการสรรพาวุธของทหารอากาศ และแบ่งส่วนราชการ ดังนี้๑.แผนกเทคนิค มีหน้าที่เกี่ยวกับวิทยาการการตรวจและการทดลองอาวุธ๒.แผนกช่างแสง มีหน้าที่เกี่ยวกับการซ่อม สร้างและดัดแปลงอาวุธที่ใช้ในกองทัพอากาศ๓.แผนกคลังแสง มีหน้าที่เกี่ยวกับการจัดหาเก็บรักษา และจ่ายอาวุธของกองทัพอากาศมาตรา ๘ กรมพลาธิการทหารอากาศ ซึ่งพลาธิการทหารอากาศเป็นผู้บังคับบัญชามีหน้าที่เกี่ยวกับพลาธิการกิจของกองทัพอากาศ และแบ่งส่วนราชการ ดังนี้๑.กรมการบำรุงทหารอากาศมีหน้าที่เกี่ยวกับการจัดหา เก็บรักษาและจ่ายในกิจการฝ่ายยกกระบัตรและฝ่ายเกียกกายของกองทัพอากาศ๒.กรมช่างโยธาทหารอากาศ มีหน้าที่เกี่ยวกับการซ่อมสร้างสนามบิน ถนน อาคาร การไฟฟ้า ประปา และโทรศัพท์ประจำที่ของกองทัพอากาศ๓.กรมพาหนะทหารอากาศมีหน้าที่เกี่ยวกับการยานพาหนะของกองทัพอากาศมาตรา ๙ กรมการเงินทหารอากาศซึ่งเจ้ากรมการเงินทหารอากาศ เป็นผู้บังคับบัญชา มีหน้าที่เกี่ยวกับการเงิน การบัญชีเงินการงบประมาณ การตรวจเงิน และการที่ดินของกองทัพอากาศ และแบ่งส่วนราชการ ดังนี้๑.แผนกที่ ๑ มีหน้าที่รับ จ่าย รักษาและทำบัญชีเงิน๒.แผนกที่ ๒. มีหน้าที่เกี่ยวกับการงบประมาณ๓.แผนกที่ ๓ มีหน้าที่ตรวจเงิน๔.แผนกที่ ๔ มีหน้าที่เกี่ยวกับการเบี้ยหวัด บำเหน็จบำนาญและการที่ดินมาตรา ๑๐ กรมการบินพลเรือนซึ่งเจ้ากรมการบินพลเรือนเป็นผู้บังคับบัญชามีหน้าที่เกี่ยวกับการพิจารณาและควบคุมการเดินอากาศฝ่ายพลเรือนและการประสานงานการบินพลเรือนกับการบินทหารและแบ่งส่วนราชการ ดังนี้๑.แผนกการบินสากล มีหน้าที่เกี่ยวกับการบินพลเรือนทั้งในและนอกประเทศ๒.แผนกสนามบินมีหน้าที่เกี่ยวกับการสนามบินพลเรือนทั้งในและนอกประเทศ๓.แผนกแผนที่มีหน้าที่เกี่ยวกับการแผนที่ของทหารอากาศ๔ แผนกอุตุนิยมวิทยามีหน้าที่เกี่ยวกับการอุตุนิยมวิทยาของทหารอากาศ๕.แผนกบังคับการบิน มีหน้าที่เกี่ยวกับการควบคุมการบินพลเรือนตามที่ได้รับมอบ๖.สโมสรการบินมีหน้าที่อำนวยการศึกษาให้สมาชิกสโมสรการบินมีความรู้ในวิชาการบินพลเรือนมาตรา ๑๑ กรมช่างอากาศซึ่งเจ้ากรมช่างอากาศเป็นผู้บังคับบัญชามีหน้าที่เกี่ยวกับการช่างอากาศในกองทัพอากาศ และแบ่งส่วนราชการ ดังนี้๑.กรมสารวัตรช่างอากาศมีหน้าที่เกี่ยวกับเทคนิคช่างอากาศ๒.กรมโรงงานช่างอากาศมีหน้าที่เกี่ยวกับการซ่อมสร้างเครื่องบิน เครื่องยนต์ และเครื่องอุปกรณ์ในการบิน๓.กรมพัสดุช่างอากาศมีหน้าที่เกี่ยวกับการจัดหาเก็บรักษาและจ่ายพัสดุในการบินมาตรา ๑๒ กรมแพทย์ทหารอากาศซึ่งนายแพทย์ใหญ่ทหารอากาศเป็นผู้บังคับบัญชามีหน้าที่เกี่ยวกับการแพทย์ของทหารอากาศ และแบ่งส่วนราชการดังนี้๑.แผนกที่ ๑ มีหน้าที่เกี่ยวกับพยาธิวิทยาวัคซินเซรุ่ม และการสุขาภิบาล๒.แผนกที่ ๒ มีหน้าที่เกี่ยวกับวิทยาการและการศึกษาในวิชาการแพทย์๓.แผนกที่ ๓ มีหน้าที่จัดหา เก็บรักษา จ่ายยาและเวชภัณฑ์๔.แผนกที่ ๔มีหน้าที่เกี่ยวกับเวชกรรมการบินการควบคุมและตรวจสุขภาพของผู้ทำการในอากาศ๕.โรงพยาบาลทหารอากาศมีหน้าที่รักษาพยาบาลทหารอากาศมาตรา ๑๓ กองบินรบซึ่งผู้บังคับการกองบินรบเป็นผู้บังคับบัญชา มีหน้าที่ปกครองบังคับบัญชาเตรียมกำลังอำนวยการฝึกและอบรมหน่วยทหารในกองบินรบหน้าที่ราชการในกองบินรบ แยกเป็น๑.กองบินภาค ๑๒.กองบินภาค ๒๓.กองบินภาค ๓๔.กองบินลำเลียงมาตรา ๑๔ กรมอากาศโยธินซึ่งผู้บังคับการกรมอากาศโยธินเป็นผู้บังคับบัญชา มีหน้าที่เกี่ยวกับการต่อสู้อากาศยานทางพื้นดินวิทยาการและกิจการของทหารราบการฝึกอบรมหน่วยทหารต่อสู้อากาศยาน และหน่วยทหารราบมาตรา ๑๕ สภากองทัพอากาศเป็นที่ปรึกษาหารือของผู้บัญชาการทหารอากาศ ในเรื่องต่อไปนี้๑.การจัดโครงการส่วนใหญ่ของกองทัพอากาศ๒.หลักการเกี่ยวกับการฝึก การศึกษาอบรมการบำรุงหน่วยทหารอากาศ และฝ่ายบริการต่างๆ๓.หลักการใช้กำลังทหารอากาศ๔.หลักการระดมสรรพกำลัง๕.การคมนาคมทั้งปวงซึ่งมีผลต่อเนื่องถึงแผนการทัพอากาศ๖.การจัดหาแก้ไขและปรับปรุงอาวุธยุทโธปกรณ์๗.กระบวนการทั้งปวงเกี่ยวกับการป้องกันชายแดนชายฝั่ง และการป้องกันภัยทางอากาศเท่าที่เกี่ยวข้องกับกองทัพอากาศ๘.หลักการที่เกี่ยวกับการเตรียมกำลังกองทัพอากาศเพื่อป้องกันราชอาณาจักร๙.การพิจารณาร่างพระราชบัญญัติ ร่างพระราชกำหนดร่างพระราชกฤษฎีกา และร่างกฎกระทรวงที่เกี่ยวกับทหารอากาศ๑๐.กรณีที่ผู้บัญชาการทหารอากาศปรึกษาหารือมาตรา ๑๖ สภากองทัพอากาศ ประกอบด้วย๑.ผู้บัญชาการทหารอากาศ เป็นประธาน๒.รองผู้บัญชาการทหารอากาศ เป็นรองประธาน๓.เสนาธิการทหารอากาศ๔.รองเสนาธิการทหารอากาศฝ่ายยุทธการ๕.รองเสนาธิการทหารอากาศฝ่ายธุรการ๖.จเรทหารอากาศ๗.เจ้ากรมยุทธศึกษาทหารอากาศ๘.พลาธิการทหารอากาศ๙.เจ้ากรมช่างอากาศ๑๐.นายแพทย์ใหญ่ทหารอากาศ๑๑.ผู้บังคับการกองบินรบ๑๒.หัวหน้าแผนกกลางกรมเสนาธิการทหารอากาศ เป็นเลขาธิการมาตรา ๑๗ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรีพุทธชาด/ แก้ไข๒๑พฤศจิกายน ๒๕๔๕A+B(C)ปฐมพร/ปรับปรุง๓๐มกราคม ๒๕๕๐[๑]ราชกิจจานุเบกษา ตอนที่ ๕๕/เล่ม ๖๕/หน้า ๕๔๕/๒๑ กันยายน ๒๔๙๑